title: Rozhodnutie Rady (EÚ) 2015/2236 z 27. novembra 2015 o pozícii, ktorá sa má zaujať v mene Európskej únie na Konferencii ministrov Svetovej obchodnej organizácie, pokiaľ ide o predĺženie moratória na clo z elektronických prenosov a moratória na sťažnosti v situácii, keď nedochádza k porušeniu, a v iných situáciách

text:
               3.12.2015

               SK

               Úradný vestník Európskej únie

               L 317/33

         ROZHODNUTIE RADY (EÚ) 2015/2236
   z 27. novembra 2015
   o pozícii, ktorá sa má zaujať v mene Európskej únie na Konferencii ministrov Svetovej obchodnej organizácie, pokiaľ ide o predĺženie moratória na clo z elektronických prenosov a moratória na sťažnosti v situácii, keď nedochádza k porušeniu, a v iných situáciách
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Na zasadaní Konferencie ministrov Svetovej obchodnej organizácie (ďalej len „WTO“) v roku 1998 bolo prijaté moratórium na clo z elektronických prenosov (ďalej len „moratórium na clo z elektronického obchodu“) s takým účinkom, že členovia WTO majú naďalej pokračovať v ich súčasnej praxi spočívajúcej v neukladaní ciel na elektronické prenosy. V súčasnej dobe má toto moratórium podobu rozhodnutia Konferencie ministrov WTO, ktoré bolo od roku 1998 každé dva roky obnovované.

               (2)

               Moratórium na sťažnosti v situácii, keď nedochádza k porušeniu, a v iných situáciách sa po uplynutí päťročnej lehoty neustále predlžuje na Konferenciách ministrov WTO na účely prijatia rozhodnutia o rozsahu a formách typov týchto sťažností podľa článku 64 ods. 3 Dohody o obchodných aspektoch práv duševného vlastníctva (ďalej len „dohoda TRIPS“).

               (3)

               Na zasadaní Konferencie ministrov WTO v decembri 2013, tieto moratóriá boli naposledy predĺžené do roku 2015. Obe moratóriá by sa mali na najbližšej Konferencii ministrov WTO znovu predĺžiť alebo by sa mala stanoviť ich trvalá platnosť, pokiaľ počas súčasných alebo budúcich diskusií dôjde ku konsenzu v tomto zmysle.

               (4)

               Je v záujme Únie podporiť predĺženie moratória na clo z elektronického obchodu na neurčitý čas. Je tiež v záujme Únie predĺžiť moratórium na sťažnosti v situácii, keď nedochádza k porušeniu, a v iných situáciách dovtedy, kým konferencia ministrov neschváli odporúčania Rady pre TRIPS, pokiaľ ide o rozsah a formy typov sťažností v situácii, keď nedochádza k porušeniu, a v iných situáciách podľa článku 64 ods. 3 dohody TRIPS,

         PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Európskej únie na Konferencii ministrov Svetovej obchodnej organizácie, spočíva v podporení predĺženia moratória na clo z elektronických prenosov na neurčitú dobu a podporiť predĺženie moratória na sťažnosti typov uvedených v článku XXIII ods. 1 písm. b) a c) Všeobecnej dohody o clách a obchode 1994 („sťažnosti v situácii, keď nedochádza k porušeniu, a v iných situáciách“), kým Konferencia ministrov nerozhodne o rozsahu a forme typov sťažností v situácii, keď nedochádza k porušeniu, a v iných situáciách.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 27. novembra 2015

            Za Radu

            predseda

         J. ASSELBORN


Dôležité právne oznámenie

|

52007BP0133(01)

1. Rozhodnutie Európskeho parlamentu z 24. apríla 2007 o absolutóriu za plnenie všeobecného rozpočtu Európskej únie za rozpočtový rok 2005 (C6-0465/2006 - 2006/2071(DEC))

Úradný vestník 074 E , 20/03/2008 S. 0320 - 0321

		1.Rozhodnutie Európskeho parlamentu z 24. apríla 2007 o absolutóriu za plnenie všeobecného rozpočtu Európskej únie za rozpočtový rok 2005 (C6-0465/2006 — 2006/2071(DEC))Európsky parlament,- so zreteľom na všeobecný rozpočet Európskej únie na rozpočtový rok 2005 [1],- so zreteľom na konečnú ročnú účtovnú závierku Európskych spoločenstiev za rozpočtový rok 2005 - zväzok I (SEK(2006)0915 — C6-0465/2006 [2],- so zreteľom na správu o rozpočtovom a finančnom hospodárení za rozpočtový rok 2005, oddiel I - Európsky parlament [3],- so zreteľom na výročnú správu vnútorného audítora za rok 2005,- so zreteľom na výročnú správu Dvora audítorov o plnení rozpočtu za rozpočtový rok 2005 spolu s odpoveďami kontrolovaných inštitúcií [4],- so zreteľom na vyhlásenie o vierohodnosti týkajúce sa spoľahlivosti účtov, ako aj zákonnosti a riadnosti príslušných operácií, ktoré poskytol Dvor audítorov v súlade s článkom 248 Zmluvy o ES [5],- so zreteľom na článok 272 ods. 10 a článok 275 Zmluvy o ES a článok 179a Zmluvy o Euratome,- so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [6] a najmä na jeho články 145, 146 a 147,- so zreteľom na článok 13 vnútorných pravidiel o plnení rozpočtu Európskeho parlamentu [7],- so zreteľom na článok 147 ods. 1 nariadenia o rozpočtových pravidlách, podľa ktorého každá inštitúcia Spoločenstva uskutoční všetky nevyhnutné opatrenia, aby tak zohľadnila pripomienky, ktoré sú súčasťou rozhodnutia Európskeho parlamentu o absolutóriu,- so zreteľom na článok 71, článok 74 ods. 3 a prílohu V rokovacieho poriadku,- so zreteľom na správu Výboru pre kontrolu rozpočtu (A6-0094/2007),A. keďže pri audite Dvora audítorov neboli zistené žiadne významné chyby (bod 10.4),B. keďže Dvor audítorov poukázal na pretrvávajúce nedostatky systémov dohľadu a kontroly (bod 10.5 - 10.10),C. keďže Európsky parlament vo svojich odpovediach načrtol opatrenia, ktoré sa prijali na odstránenie nedostatkov zistených Dvorom audítorov,D. keďže Rokovací poriadok Európskeho parlamentu bol zmenený a doplnený 23. októbra 2002 v tom zmysle, že absolutórium sa udeľuje predsedovi Európskeho parlamentu, a nie generálnemu tajomníkovi,1. udeľuje svojmu predsedovi absolutórium za plnenie všeobecného rozpočtu Európskeho parlamentu za rozpočtový rok 2005;2. uvádza svoje poznámky v priloženom uznesení;3. poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, Európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).[1] Ú. v. EÚ L 60, 8.3.2005.[2] Ú. v. EÚ C 264, 31.10.2006, s. 1.[3] DV/614096EN.doc.[4] Ú. v. EÚ C 263, 31.10.2006, s. 1.[5] Ú. v. EÚ C 263, 31.10.2006, s. 10.[6] Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).[7] PE 349.540/Bur/ann/def.--------------------------------------------------


title: 2013/371/EÚ: Rozhodnutie Rady z  9. júla 2013 , ktorým sa vymenúvajú holandský člen a holandský náhradník Výboru regiónov

text:
               11.7.2013

               SK

               Úradný vestník Európskej únie

               L 190/90

      ROZHODNUTIE RADY

   z 9. júla 2013,
   ktorým sa vymenúvajú holandský člen a holandský náhradník Výboru regiónov
   (2013/371/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh holandskej vlády,
   keďže:

               (1)

               Rada prijala 22. decembra 2009 rozhodnutie 2009/1014/EÚ (1) a 18. januára 2010 rozhodnutie 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pani Annemieke TRAAGOVEJ sa uvoľnilo jedno miesto člena Výboru regiónov.

               (3)

               V dôsledku vymenovania pána Rogiera van der SANDEHO za člena Výboru regiónov sa uvoľní jedno miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za člena:

                           —

                           pán Rogier van der SANDE, member of the Executive Council of the Province of Zuid-Holland

                     a

               b)

               za náhradníka:

                           —

                           pani Annemieke TRAAG, member of the Executive Council of the Province of Gelderland.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 9. júla 2013

            Za Radu

            predseda

         R. ŠADŽIUS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2007/222/ES: Rozhodnutie Komisie zo 4. apríla 2007 , ktorým sa vyhlasuje začatie činnosti Regionálnej poradnej rady pre juhozápadné vody v rámci spoločnej politiky rybného hospodárstva

text:
               5.4.2007

               SK

               Úradný vestník Európskej únie

               L 95/52

      ROZHODNUTIE KOMISIE

   zo 4. apríla 2007,
   ktorým sa vyhlasuje začatie činnosti Regionálnej poradnej rady pre juhozápadné vody v rámci spoločnej politiky rybného hospodárstva
   (2007/222/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 2004/585/ES z 19. júla 2004, ktorým sa zriaďujú regionálne poradné rady v rámci spoločnej politiky v oblasti rybolovu (1), a najmä na jeho článok 3 ods. 3,
   so zreteľom na odporúčanie, ktoré 9. februára 2007 doručilo Francúzsko v mene Belgicka, Španielska, Francúzska, Holandska a Portugalska,
   keďže:

               (1)

               V nariadení Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (2) a v rozhodnutí 2004/585/ES sa stanovuje rámec pre zriadenie a činnosť regionálnych poradných rád.

               (2)

               V článku 2 rozhodnutia 2004/585/ES sa zriaďuje Regionálna poradná rada pre juhozápadné vody v zemepisných oblastiach VIII, IX a X (vody pri Azorských ostrovoch) Medzinárodnej rady pre výskum morí (ICES) a divíziách CECAF 34.1.1., 34.1.2. a 34.2.0. (vody pri Madeire a Kanárskych ostrovoch) (3).

               (3)

               V súlade s článkom 3 ods. 1 rozhodnutia 2004/585/ES predložili zástupcovia sektora rybného hospodárstva a ostatných záujmových skupín Belgicku, Španielsku, Francúzsku, Holandsku a Portugalsku žiadosť týkajúcu sa činnosti tejto regionálnej poradnej rady.

               (4)

               Na základe článku 3 ods. 2 rozhodnutia 2004/585/ES dotknuté členské štáty preskúmali, či žiadosť týkajúca sa Regionálnej poradnej rady pre juhozápadné vody je v súlade s ustanoveniami uvedeného rozhodnutia. Príslušné členské štáty predložili 9. februára 2007 Komisii odporúčanie týkajúce sa tejto regionálnej poradnej rady.

               (5)

               Komisia na základe rozhodnutia 2004/585/ES a cieľov a zásad spoločnej politiky rybného hospodárstva posúdila žiadosť zúčastnených strán, ako aj odporúčanie členských štátov a dospela k záveru, že Regionálna poradná rada pre juhozápadné vody môže začať svoju činnosť,

         ROZHODLA TAKTO:
   Jediný článok
   Regionálna poradná rada pre juhozápadné vody, zriadená článkom 2 ods. 1 písm. e) rozhodnutia 2004/585/ES, začne svoju činnosť od 9. apríla 2007.

      V Bruseli 4. apríla 2007

            Za Komisiu

         Joe BORG

            člen Komisie

      (1)  Ú. v. EÚ L 256, 3.8.2004, s. 17.

      (2)  Ú. v. ES L 358, 31.12.2002, s. 59.

      (3)  Ako sú definované v nariadení Rady (EHS) č. 3880/91 (Ú. v. ES L 365, 31.12.1991, s. 1).


title: 2013/408/Euratom: Rozhodnutie Komisie z  31. júla 2012 o uzatvorení Dohody o spolupráci pri mierovom využívaní jadrovej energie medzi Európskym spoločenstvom pre atómovú energiu a vládou Juhoafrickej republiky

text:
Dôležité právne oznámenie

|

Úradný vestník L 204 , 31/07/2013 S. 0002 - 0002

		Rozhodnutie Komisiez 31. júla 2012o uzatvorení Dohody o spolupráci pri mierovom využívaní jadrovej energie medzi Európskym spoločenstvom pre atómovú energiu a vládou Juhoafrickej republiky(2013/408/Euratom)EURÓPSKA KOMISIA,so zreteľom na Zmluvu o založení Európskeho spoločenstva pre atómovú energiu, a najmä na druhý odsek jej článku 101,so zreteľom na súhlas Rady,keďže:medzi Európskym spoločenstvom pre atómovú energiu a vládou Juhoafrickej republiky by sa mala uzatvoriť Dohoda o spolupráci pri mierovom využívaní jadrovej energie,ROZHODLA TAKTO:Článok 1Dohoda o spolupráci pri mierovom využívaní jadrovej energie medzi Európskym spoločenstvom pre atómovú energiu a vládou Juhoafrickej republiky sa týmto schvaľuje v mene Európskeho spoločenstva pre atómovú energiu. Znenie dohody je pripojené k tomuto rozhodnutiu.Článok 2Člen Komisie sa týmto poveruje podpísať uvedenú dohodu a uskutočniť všetky potrebné kroky, aby uvedená dohoda, ktorá sa má uzatvoriť v mene Európskeho spoločenstva pre atómovú energiu, nadobudla platnosť.V Bruseli 31. júla 2012Za KomisiuGünther Oettingerčlen Komisie--------------------------------------------------


title: 2013/500/EÚ: Rozhodnutie Rady zo 7. októbra 2013 o pozícii, ktorú má Európska únia zaujať v rámci Generálnej rady Svetovej obchodnej organizácie, pokiaľ ide o žiadosť o predĺženie výnimky WTO týkajúcej sa dodatočných autonómnych obchodných preferencií udelených Úniou Moldavskej republike

text:
               15.10.2013

               SK

               Úradný vestník Európskej únie

               L 273/31

         ROZHODNUTIE RADY
   zo 7. októbra 2013
   o pozícii, ktorú má Európska únia zaujať v rámci Generálnej rady Svetovej obchodnej organizácie, pokiaľ ide o žiadosť o predĺženie výnimky WTO týkajúcej sa dodatočných autonómnych obchodných preferencií udelených Úniou Moldavskej republike
   (2013/500/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek, v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               V článku IX Dohody o založení Svetovej obchodnej organizácie uzavretej v Marrákeši (ďalej len „dohoda o založení WTO“) sa stanovujú postupy udeľovania výnimiek týkajúcich sa multilaterálnych obchodných dohôd v prílohe 1A, 1B alebo 1C k dohode o založení WTO a ich prílohách.

               (2)

               Nariadenie Rady (ES) č. 55/2008 (1) bolo zmenené nariadením Európskeho parlamentu a Rady (EÚ) č. 581/2011 (2) s cieľom predĺžiť platnosť autonómnych obchodných preferencií udelených Moldavskej republike (ďalej len „Moldavsko“) do 31. decembra 2015 a upraviť colné kvóty pre určité poľnohospodárske výrobky. Nariadenie (ES) č. 55/2008 zabezpečuje voľný prístup na trh Únie pre všetky výrobky s pôvodom v Moldavsku, s výnimkou niektorých poľnohospodárskych výrobkov uvedených v prílohe I k uvedenému nariadeniu. Na výrobky uvedené v uvedenej prílohe sa vzťahujú obmedzené koncesie vo forme oslobodenia od cla v rámci colných kvót alebo zníženia ciel. Ďalšie rozšírenie rozsahu preferencií uvedených v nariadení (ES) č. 55/2008 sa môže prijať s cieľom liberalizovať dovoz vína z Moldavska.

               (3)

               Ak by Únii nebola udelená výnimka zo záväzkov podľa odseku 1 článku I a článku XIII Všeobecnej dohody o clách a obchode z roku 1994 v nevyhnutnom rozsahu, muselo by sa zaobchádzanie poskytované prostredníctvom autonómnych obchodných preferencií rozšíriť na všetky ostatné členské krajiny WTO.

               (4)

               Je v záujme Únie žiadať o predĺženie výnimky WTO týkajúcej sa autonómnych obchodných preferencií udelených Úniou Moldavsku podľa článku IX ods. 3 Dohody o založení WTO, aby sa Únii umožnilo poskytnúť bezcolné alebo preferenčné zaobchádzanie v prípade výrobkov s pôvodom v Moldavsku vrátane určitých poľnohospodárskych výrobkov, pre ktoré sa poskytujú obmedzené úľavy, ako sa vymedzuje v prílohe k tomuto rozhodnutiu, a to bez toho, aby bolo potrebné rozšíriť rovnaké bezcolné alebo preferenčné zaobchádzanie na podobné výrobky akéhokoľvek člena WTO do 31. decembra 2015.

               (5)

               Únia má predložiť WTO takúto žiadosť.

               (6)

               Je preto vhodné stanoviť pozíciu, ktorú má Únia v súvislosti so žiadosťou zaujať v rámci Generálnej rady WTO,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Únie zaujať v rámci Generálnej rady Svetovej obchodnej organizácie, je požiadať, aby sa výnimka WTO týkajúca sa autonómnych obchodných preferencií udelených Úniou Moldavsku predĺžila do 31. decembra 2015, a to na výrobky s pôvodom v Moldavsku vrátane určitých poľnohospodárskych výrobkov, pre ktoré sa poskytujú obmedzené úľavy, ako sa uvádzajú v prílohe.
   Túto pozíciu vyjadrí Komisia.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 7. októbra 2013

            Za Radu

            predseda

         J. BERNATONIS

      (1)  Nariadenie Rady (ES) č. 55/2008 z 21. januára 2008, ktorým sa zavádzajú autonómne obchodné preferencie pre Moldavskú republiku a ktorým sa mení a dopĺňa nariadenie (ES) č. 980/2005 a rozhodnutie Komisie 2005/924/ES (Ú. v. EÚ L 20, 24.1.2008, s. 1).

      (2)  Nariadenie Európskeho parlamentu a Rady (EÚ) č. 581/2011 z 8. júna 2011, ktorým sa mení a dopĺňa nariadenie Rady (ES) č. 55/2008, ktorým sa zavádzajú autonómne obchodné preferencie pre Moldavskú republiku (Ú. v. EÚ L 165, 24.6.2011, s. 5).

      PRÍLOHA

         VÝROBKY PODLIEHAJÚCE MNOŽSTEVNÝM LIMITOM ALEBO CENOVÝM PRAHOM

      1.   Výrobky, na ktoré sa vzťahujú ročné colné kvóty oslobodené od cla

                  Poradové číslo

                  Číselný znak KN

                  Opis

                  2013 (1)

                  2014 (1)

                  2015 (1)

                  09.0504

                  0201 až 0204

                  Čerstvé, chladené a mrazené mäso z hovädzieho dobytka, ošípaných a oviec a kôz

                  4 000 (2)

                  4 000 (2)

                  4 000 (2)

                  09.0505

                  ex 0207

                  Mäso a jedlé droby z hydiny pod položkou 0105, čerstvé, chladené alebo mrazené, okrem pečení z kŕmnych husí alebo kačíc pod podpoložkou 0207 34

                  500 (2)

                  500 (2)

                  500 (2)

                  09.0506

                  ex 0210

                  Mäso a jedlé droby z ošípaných a hovädzieho dobytka, solené, v slanom náleve, sušené alebo údené; jedlé múčky a prášky z mäsa alebo z drobov domácich ošípaných a hovädzieho dobytka

                  500 (2)

                  500 (2)

                  500 (2)

                  09.4210

                  0401 až 0406

                  Mliečne výrobky

                  1 500 (2)

                  1 500 (2)

                  1 500 (2)

                  09.0507

                  0407 00

                  Vtáčie vajcia v škrupinách

                  120 (3)

                  120 (3)

                  120 (3)

                  09.0508

                  ex 0408

                  Vtáčie vajcia bez škrupín a vaječné žĺtky okrem tých, ktoré sú nevhodné na ľudskú výživu

                  300 (2)

                  300 (2)

                  300 (2)

                  09.0509

                  1001 90 91
                  1001 90 99

                  Ostatná špalda (okrem špaldy na siatie), obyčajná pšenica a súraž

                  55 000 (2)

                  60 000 (2)

                  65 000 (2)

                  09.0510

                  1003 00 90

                  Jačmeň

                  50 000 (2)

                  55 000 (2)

                  60 000 (2)

                  09.0511

                  1005 90

                  Kukurica

                  45 000 (2)

                  50 000 (2)

                  55 000 (2)

                  09.0512

                  1601 00 91
                  a
                  1601 00 99

                  Párky, salámy a podobné výrobky z mäsa, mäsových drobov alebo krvi; potravinové prípravky na báze týchto výrobkov

                  600 (2)

                  600 (2)

                  600 (2)

                  ex 1602

                  Ostatné pripravené alebo konzervované mäso, droby alebo krv:

                              —

                              z hydiny druhu Gallus domesticus, tepelne neupravené

                              —

                              z domácich ošípaných,

                              —

                              z hovädzieho dobytka, tepelne neupravené

                  09.0513

                  1701 99 10

                  Biely cukor

                  34 000 (2)

                  34 000 (2)

                  34 000 (2)

      2.   Výrobky oslobodené od sadzby ad valorem na dovoznom cle

                  Číselný kód KN

                  Opis

                  0702

                  Paradajky, čerstvé alebo chladené

                  0703 20

                  Cesnak, čerstvý alebo chladený

                  0707

                  Uhorky šalátové a uhorky nakladačky, čerstvé alebo chladené

                  0709 90 70

                  Tekvice, čerstvé alebo chladené

                  0709 90 80

                  Artičoky pravé

                  0806

                  Hrozno, čerstvé alebo sušené

                  0808 10

                  Jablká, čerstvé

                  0808 20

                  Hrušky a duly

                  0809 10

                  Marhule

                  0809 20

                  Čerešne a višne

                  0809 30

                  Broskyne vrátane nektáriniek

                  0809 40

                  Slivky a trnky

         (1)  Od 1. januára do 31. decembra.

         (2)  Tony (čistá hmotnosť).

         (3)  Milióny jednotiek.


title: Rozhodnutie Rady (SZBP) 2015/2216 z 30. novembra 2015, ktorým sa mení rozhodnutie 2010/413/SZBP o reštriktívnych opatreniach voči Iránu

text:
               1.12.2015

               SK

               Úradný vestník Európskej únie

               L 314/58

         ROZHODNUTIE RADY (SZBP) 2015/2216
   z 30. novembra 2015,
   ktorým sa mení rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (1), a najmä na jeho článok 23,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 26. júla 2010 prijala rozhodnutie 2010/413/SZBP o reštriktívnych opatreniach voči Iránu.

               (2)

               Všeobecný súd Európskej únie rozsudkom z 18. septembra 2015 vo veci T-121/13 zrušil rozhodnutie Rady o zaradení spoločnosti Oil Industry Pension Fund Investment Company (OPIC) do zoznamu osôb a subjektov, na ktoré sa vzťahujú reštriktívne opatrenia, uvedeného v prílohe II k rozhodnutiu 2010/413/SZBP.

               (3)

               OPIC by mala byť na základe nového odôvodnenia opäť zaradená do zoznamu osôb a subjektov, na ktoré sa vzťahujú reštriktívne opatrenia.

               (4)

               Rozhodnutie 2010/413/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Príloha II k rozhodnutiu 2010/413/SZBP sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť 1. decembra 2015.

      V Bruseli 30. novembra 2015

            Za Radu

            predseda

         J. ASSELBORN

      (1)  Ú. v. EÚ L 195, 27.7.2010, s. 39.

      PRÍLOHA
      Do zoznamu uvedeného v časti I prílohy II k rozhodnutiu 2010/413/SZBP sa zaraďuje tento subjekt:
      I.   Osoby a subjekty zapojené do činností v jadrovej oblasti a v oblasti balistických rakiet a osoby a subjekty poskytujúce podporu iránskej vláde
      B.   Subjekty

                     Názov

                     Identifikačné údaje

                     Dôvody

                     Dátum zaradenia na zoznam

                     „159.

                     Oil Industry Pension Fund Investment Company (OPIC)

                     č. 234, Taleghani St, Teherán, Irán

                     OPIC významne podporuje iránsku vládu tým, že rôznym subjektom napojeným na iránsku vládu vrátane dcérskych firiem štátnych spoločností (NIOC) poskytuje finančné zdroje a finančné služby na účely ropných a plynárenských rozvojových projektov. OPIC je tiež vlastníkom spoločnosti IOEC (Iranian Offshore Engineering Construction Co.), ktorá je zaradená do zoznamu EÚ z dôvodu poskytovania logistickej podpory iránskej vláde.
                     Ropný a plynárenský sektor je pre iránsku vládu významným zdrojom financovania, pričom existuje potenciálne prepojenie medzi ropnými príjmami Iránu z jeho energetického sektora a financovaním činností Iránu citlivých z hľadiska šírenia zbraní.
                     Výkonným riaditeľom OPIC je Naser Maleki, ktorý je zaradený do zoznamu Organizácie Spojených národov na základe toho, že stojí na čele Shahid Hemat Industrial Group (SHIG), a je aj predstaviteľom MODAFL (iránskeho ministerstva obrany a logistiky ozbrojených síl), ktorý dohliada nad prácou v rámci programu balistických rakiet Shabab 3 (v súčasnosti používané iránske balistické rakety s dlhým doletom). Skupina SHIG je zaradená do zoznamu OSN na základe toho, že je podriadeným subjektom Aerospaces Industries Organization (AIO, ktorá je zaradená do zoznamu EÚ) a podieľa sa na iránskom programe balistických rakiet. Preto je spoločnosť OPIC priamo spojená s jadrovými činnosťami Iránu citlivými z hľadiska šírenia alebo s vývojom nosných systémov jadrových zbraní.

                     1.12.2015“


title: Rozhodnutie Komisie z 29. decembra 2003 o začatí vyšetrovania podľa článku 27 ods. 2 nariadenia Rady (ES) č. 2501/2001 vzhľadom na porušenie slobody združovania v Bielorusku

text:
Dôležité právne oznámenie

|

32004D0023

Úradný vestník L 005 , 09/01/2004 S. 0090 - 0090

		Rozhodnutie Komisiez 29. decembra 2003o začatí vyšetrovania podľa článku 27 ods. 2 nariadenia Rady (ES) č. 2501/2001vzhľadom na porušenie slobody združovania v Bielorusku(2004/23/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady (ES) č. 2501/2001 z 10. decembra 2001, ktorým sa uplatňuje systém všeobecných colných preferencií na obdobie od 1. januára 2002 do 31. decembra 2004 [1], naposledy zmenené a doplnené nariadením Komisie (ES) č. 1686/2003 [2], a najmä na jeho článok 27 ods. 2,keďže:(1) Komisia dostala informácie o údajnom porušovaní slobody združovania v Bielorusku; keďže tieto informácie jej poskytli spoločne Medzinárodná konfederácia nezávislých odborov (ICFTU), Európska odborová konfederácia (ETUC) a Svetová konfederácia práce (WCL);(2) článok 21 ods. 1 písm. b) stanovuje dočasné zrušenie colných preferencií na všetky alebo na určité tovary s pôvodom vo zvýhodnenej krajine v prípade "závažného a sústavného porušovania slobody združovania, práva na kolektívne vyjednávanie alebo zásady rovnakého zaobchádzania v povolaní alebo zamestnaní, alebo zneužívania práce detí v zmysle príslušných dohovorov Svetovej organizácie práce (ILO)";(3) Komisia preskúmala predložené informácie o údajnom porušovaní slobody združovania v Bielorusku. Tieto sa týkajú obmedzovania práva zamestnancov a zamestnávateľov vytvárať si organizácie podľa vlastného výberu bez vmiešavania sa štátnych orgánov, zasahovania štátnych orgánov do vnútroodborových volieb, obmedzovania odborárskej činnosti a utláčania vedúcich odborov a aktívnych členov v zmysle dohovoru č. 87 o slobode združovania a o ochrane práva na združovanie a dohovoru č. 98 o práve na združovanie a práve na kolektívne vyjednávanie Svetovej organizácie práce; keďže Komisia dospela k názoru, že dôkazy na začatie skúmania sú dostačujúce;(4) opatrenia ustanovené týmto rozhodnutím sú v súlade so stanoviskom Výboru pre všeobecné preferencie,PRIJALA TOTO ROZHODNUTIE:1. Jediný článokKomisia začne vyšetrovanie údajného porušovania slobody združovania v Bielorusku.V Bruseli 29. decembra 2003Za KomisiuPascal Lamyčlen Komisie[1] Ú. v. ES L 346, 31.12.2001, s. 1.[2] Ú. v. ES L 240, 26.9.2003, s. 8.--------------------------------------------------


title: Decision No 148 of 25 June 1992 concerning the use of the certificate concerning the applicable legislation (Form E 101) where the period of posting does not exceed three months

text:
Dôležité právne oznámenie

|

31993D0068

Úradný vestník L 022 , 30/01/1993 S. 0124 - 0124 Fínske špeciálne vydanie: Kapitola 5 Zväzok 6 S. 0043  Švédske špeciálne vydanie: Kapitola 5 Zväzok 6 S. 0043

		Rozhodnutie č. 148z 25. júna 1992o používaní potvrdenia o uplatniteľných právnych predpisoch (formulár E 101), ak doba vyslania neprekračuje tri mesiace(93/68/EHS)SPRÁVNA KOMISIA EURÓPSKYCH SPOLOČENSTIEV PRE SOCIÁLNE ZABEZPEČENIE MIGRUJÚCICH PRACOVNÍKOV,so zreteľom na článok 81 písm. a) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov pohybujúcich sa v rámci spoločenstva, podľa ktorého je zodpovedná za riešenie všetkých správnych otázok súvisiacich s uplatňovaním uvedeného nariadenia,keďže rozhodnutie č. 125 by malo byť zmenené a doplnené z dôvodu potreby obmedziť riziko zneužitia a keďže je na tento účel potrebné vo všetkých prípadoch zaznamenať osobitný dátum v políčku 5 formuláru E 101;keďže podmienky súčasného hospodárskeho života nevyhnutne vyžadujú, aby mnohí zamestnanci v priemyselných, obchodných a poľnohospodárskych podnikoch uskutočňovali časté krátkodobé cesty do zahraničia v prospech podniku, v ktorom sú zamestnaní;keďže je ťažké v takýchto prípadoch obdržať načas pred ich odchodom potvrdenie o uplatniteľných právnych predpisoch od určenej inštitúcie štátu, v ktorom má podnik sídlo;keďže sú dôvody pre pružnejší postup vydávania potvrdenia o uplatniteľnej legislatíve s cieľom zabezpečiť, aby si poistená osoba zobrala so sebou doklad potvrdzujúci, že sa pracovne zdržiava v jednom z členských štátov a že naďalej podlieha právnym predpisom štátu, v ktorom má sídlo podnik, ktorý ju zamestnáva,ROZHODLA TAKTO:1. Pre doby vyslania, ktoré neprekročia tri mesiace, môže inštitúcia uvedená v článku 11 odseku 1 nariadenia (EHS) č. 574/72 vydať na požiadanie podnikom vyhotovenia formuláru E 101 opatrené poradovým číslom, v ktorých vyplní len políčko 5.2. Podnik vyplní dve vyhotovenia formuláru. Jedno z týchto vyhotovení sa odovzdá pracovníkovi pred jeho odchodom a druhé vyhotovenie sa zašle do 24 hodín určenej inštitúcii štátu, v ktorom má podnik sídlo.3. Toto rozhodnutie, ktoré nahrádza rozhodnutie č. 125, nadobúda účinnosť od prvého dňa mesiaca nasledujúceho po jeho uverejnení v Úradnom vestníku Európskych spoločenstiev.Správnej komisieS. Pinto Pizzarropredseda--------------------------------------------------


title: 2005/964/ES: Rozhodnutie Rady z  21. decembra 2005  o uzavretí Dohody o oslobodení multičipových integrovaných obvodov (MCP) od cla v mene Európskeho spoločenstva Text s významom pre EHP

text:
               31.12.2005

               SK

               Úradný vestník Európskej únie

               L 349/24

         ROZHODNUTIE RADY
   z 21. decembra 2005
   o uzavretí Dohody o oslobodení multičipových integrovaných obvodov (MCP) od cla v mene Európskeho spoločenstva
   (Text s významom pre EHP)
   (2005/964/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku jej článku 300 ods. 2,
   so zreteľom na návrh Komisie (1),
   keďže:

               (1)

               Multičipové integrované obvody (MCP) predstavujú nový typ polovodičov, ktorý v čase, keď sa rokovalo o Dohode WTO o informačných technológiách, ešte neexistoval. Keby boli v tom čase existovali, boli by pravdepodobne zaradené do kategórie nulovej colnej sadzby. Obchod s týmito dôležitými technológiami by sa mal uľahčiť.

               (2)

               Komisia v rámci Government/Authorities Meeting on Semiconductors (Konferencia o polovodičoch na úrovni vlád/orgánov) (ďalej len „GAMS“) dojednala v mene Spoločenstva Dohodu o oslobodení multičipových integrovaných obvodov (MCP) od cla (ďalej len „dohoda“).

               (3)

               Dohoda ruší clá a poplatky uplatňované na MCP, ale viazané colné sadzby WTO zostávajú nezmenené.

               (4)

               Generálny tajomník Rady Európskej únie autentifikoval dohodu ako jej depozitár dňa 28. novembra 2005.

               (5)

               Dohoda by sa mala uzavrieť v mene Spoločenstva.

               (6)

               Odsek 7 písm. a) dohody ustanovuje, že keď depozitár dostane štyri listiny o schválení, tieto schvaľujúce strany dohody sa dohodnú na dni nadobudnutia platnosti tejto dohody. Je vhodné poveriť Komisiu, ako zástupcu Spoločenstva v GAMS, aby v tejto súvislosti dohodla deň nadobudnutia platnosti s ostatnými stranami dohody,

         PRIJALA TOTO ROZHODNUTIE:
   Článok 1
   Týmto sa v mene Spoločenstva uzaviera Dohoda o oslobodení multičipových integrovaných obvodov (MCP) od cla.
   Text dohody je pripojený k tomuto rozhodnutiu.
   Článok 2
   Komisia sa poveruje, aby sa s ostatnými stranami dohody dohodla na dni nadobudnutia platnosti. Tento dátum sa uverejnení v Úradnom vestníku Európskej únie.
   Článok 3
   Týmto sa predseda Rady poveruje určiť osobu(y) splnomocnenú(é) uložiť v mene Spoločenstva listinu o schválení dohody v súlade s jej odsekom 7 písm. b).

      V Bruseli 21. decembra 2005

            Za Radu

            predseda

         B. BRADSHAW

      (1)  Zatiaľ neuverejnené v úradnom vestníku.
    ---documentbreak---

               31.12.2005

               SK

               Úradný vestník Európskej únie

               L 349/25

         PREKLAD
   Dohoda o oslobodení multičipových integrovaných obvodov (MCP) od cla
   Pripomínajúc skutočnosť, že na oslobodenie MCP od cla existuje spoločný názor medzi členmi Konferencie o polovodičoch na úrovni vlád/orgánov (GAMS), ku ktorým patrí Európske spoločenstvo zastúpené na GAMS Európskou komisiou; Japonsko; Kórejská republika; Spojené štáty americké; samostatné colné územie Taiwan, Penghu, Kinmen a Matsu; uvedení členovia GAMS sa dohodli takto:

               1.

               Na účely tejto dohody:

                           a)

                           multičipové integrované obvody (MCP) znamenajú multičipové integrované obvody pozostávajúce z dvoch alebo viacerých navzájom prepojených monolitických integrovaných obvodov nedeliteľne kombinovaných na všetky účely, či už na jednej alebo na viacerých izolačných polovodičových podložkách, s montážnymi rámčekmi alebo bez nich, ale bez ďalších aktívnych či pasívnych obvodových prvkov;

                           b)

                           Harmonizovaný systém znamená harmonizovaný systém opisu a označovania tovaru stanovený v prílohe k Medzinárodnému dohovoru o Harmonizovanom systéme opisu a označovania tovaru tak, ako je zmenený a doplnený, prijatý a implementovaný stranami dohody v ich vlastných vnútroštátnych zákonoch a predpisoch;

                           c)

                           strana dohody znamená člen GAMS alebo ktorýkoľvek člen Svetovej obchodnej organizácie (WTO), ktorý predložil depozitárovi svoju listinu o schválení; a

                           d)

                           pojmy použité v tejto dohode, ktoré sú použité aj v marakéšskej Dohode o založení Svetovej obchodnej organizácie (Dohoda o založení WTO) majú rovnaký význam ako v Dohode o založení WTO.

               2.

               Táto dohoda sa vzťahuje na všetky MCP bez ohľadu na to, ako sú tieto výrobky zatriedené v harmonizovanom systéme.

               3.

               Každá zo strán dohody znižuje podľa princípu najvyššej doložky výhod na nulovú hodnotu všetky colné sadzby a iné clá a poplatky, akými sú clá a poplatky opísané v článku II:1 písm. b) Všeobecnej dohody o clách a obchode z roku 1994 (GATT 1994), ktoré uplatňuje na MCP, v súlade s týmito postupmi:

                           a)

                           Každá zo strán dohody uplatňuje nulové colné sadzby a poplatky na MCP dovtedy, kým sa všetky strany dohody nedohodnú, že mnohostranná dohoda o znížení colných sadzieb pokrýva dostatočnú úroveň globálneho obchodu s MCP pod záštitou WTO.

                           b)

                           V tom čase, alebo ak pôjde o termín pred 31. decembrom 2006, potom 1. januára 2007, každá zo strán dohody viaže všetky colné sadzby a poplatky pre MCP na nulovú hodnotu.

                           c)

                           Všetky strany dohody súhlasia, že budú spolupracovať s ostatnými členmi WTO na tom, aby dosiahli krytie 90 percent celosvetového obchodu s MCP v takejto dohode o znížení colných sadzieb.

               4.

                           a)

                           Každá zo strán dohody v čase schválenia tejto dohody predkladá depozitárovi zoznam položiek svojho zoznamu colných sadzieb, ktoré obsahujú MCP. Ak niektorá zo strán dohody následne zatriedi MCP do položky, ktorá nebola na pôvodnom zozname, táto strana dohody urýchlene predloží depozitárovi zmenený zoznam.

                           b)

                           Ktorákoľvek strana dohody môže kedykoľvek požiadať o zmenu zoznamu inej strany dohody, ktorý považuje za neúplný, a v takom prípade požiadaná strana dohody so žiadajúcou stranou dohody konzultuje a spolupracuje v dobrej viere na vykonaní všetkých potrebných zmien. Zmenený zoznam sa predloží depozitárovi.

                           c)

                           Depozitár posiela predložený zoznam, vrátane jeho zmien, všetkým stranám dohody.

               5.

               Bez ohľadu na autonómnu liberalizáciu colných sadzieb a poplatkov uplatňovaných na MCP podľa tejto dohody, každá zo strán dohody je oprávnená zohľadňovať viazanie colných sadzieb na MCP na nulovú hodnotu ako súčasť svojej celkovej bilancie znížených sadzieb v mnohostrannej dohode o znížení colných sadzieb pod záštitou WTO.

               6.

               Bez toho, aby bol dotknutý odsek 3, žiadna časť tejto dohody sa nevykladá ako zasahujúca do práv a povinností ktorejkoľvek strany dohody podľa Dohody o založení WTO.

               7.

                           a)

                           Po prijatí štyroch listín o schválení od členov GAMS, tieto strany dohody sa dohodnú na dni nadobudnutia platnosti tejto dohody.

                           b)

                           Túto dohodu môže schváliť ktorýkoľvek z členov WTO. Schválenie, ktoré bude nasledovať po nadobudnutí platnosti tejto dohody, nadobúda platnosť v deň, kedď bude toto schválenie doručené depozitárovi. Depozitár informuje všetky strany dohody o prijatí schválenia.

                           c)

                           Ak strany dohody súhlasia so zmenou a doplnením tejto dohody, na takúto zmenu a doplnenie sa písmená a) a b) uplatňujú mutatis mutandis.

               8.

               Platnosť tejto dohody sa skončí, keď všetky strany dohody budú viazať všetky colné sadzby a poplatky pre MCP na nulovú hodnotu podľa odseku 3 písm. a) až c).

               9.

               Originál tejto dohody v anglickom jazyku ako aj listiny o schválení sa uložia u Generálneho tajomníka Rady Európskej únie.


title: 2014/146/EÚ: Rozhodnutie Rady z  28. januára 2014 o uzavretí Dohody o partnerstve v sektore rybolovu medzi Európskou úniou a Maurícijskou republikou

text:
               18.3.2014

               SK

               Úradný vestník Európskej únie

               L 79/2

      ROZHODNUTIE RADY

   z 28. januára 2014
   o uzavretí Dohody o partnerstve v sektore rybolovu medzi Európskou úniou a Maurícijskou republikou
   (2014/146/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Únia rokovala s Maurícijskou republikou o dohode o partnerstve v sektore rybolovu, ktorou sa plavidlám EÚ poskytujú rybolovné možnosti vo vodách, v ktorých Maurícijská republika uplatňuje svoju zvrchovanosť alebo jurisdikciu.

               (2)

               Dohoda o partnerstve v sektore rybolovu medzi Európskou úniou a Maurícijskou republikou (ďalej len „dohoda o partnerstve v sektore rybolovu“) bola podpísaná v súlade s rozhodnutím Rady 2012/670/EÚ z 9. októbra 2012 o podpise Dohody o partnerstve v sektore rybolovu medzi Európskou úniou a Maurícijskou republikou v mene Európskej únie (1).

               (3)

               Dohoda o partnerstve v sektore rybolovu by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o partnerstve v sektore rybolovu medzi Európskou úniou a Maurícijskou republikou.
   Text dohody o partnerstve v sektore rybolovu je pripojený k tomuto rozhodnutiu.
   Článok 2
   Predseda Rady vykoná v mene Únie oznámenia podľa článku 17 dohody o partnerstve v sektore rybolovu (2).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 28. januára 2014

            Za Radu

            predseda

         G. STOURNARAS

      (1)  Ú. v. EÚ L 300, 30.10.2012, s. 34.

      (2)  Dátum nadobudnutia platnosti dohody uverejní Generálny sekretariát Rady v Úradnom vestníku Európskej únie.


title: 2010/287/: Rozhodnutie Rady z  19. januára 2010 o existencii nadmerného deficitu v Holandsku

text:
               21.5.2010

               SK

               Úradný vestník Európskej únie

               L 125/42

         ROZHODNUTIE RADY
   z 19. januára 2010
   o existencii nadmerného deficitu v Holandsku
   (2010/287/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 126 ods. 6 v spojení s článkom 126 ods. 13 a článkom 136,
   so zreteľom na návrh Komisie,
   so zreteľom na pripomienky Holandska,
   keďže:

               (1)

               V súlade s článkom 126 ods. 1 Zmluvy o fungovaní Európskej únie sa členské štáty majú vyhýbať nadmernému deficitu verejných financií.

               (2)

               Pakt stability a rastu vychádza z cieľa zdravých verejných financií, ktoré sú prostriedkom na posilnenie podmienok pre cenovú stabilitu a silný udržateľný rast smerujúci k vytváraniu pracovných miest.

               (3)

               V postupe pri nadmernom deficite podľa článku 126 Zmluvy o fungovaní Európskej únie, objasnenom v nariadení Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku (1) (ktoré je súčasťou Paktu stability a rastu), sa ustanovuje povinnosť prijať rozhodnutie o existencii nadmerného deficitu. Nariadenie (ES) č. 1467/97 stanovuje ustanovenia na vykonávanie článku 104 Zmluvy o založení Európskeho spoločenstva, ktorý sa stal článkom 126 Zmluvy o fungovaní Európskej únie. V protokole o postupe pri nadmernom deficite pripojenom k Zmluve o fungovaní Európskej únie sa ustanovujú ďalšie ustanovenia týkajúce sa vykonávania postupu pri nadmernom deficite. V nariadení Rady (ES) č. 479/2009 (2) sa ustanovujú podrobné pravidlá a definície na uplatňovanie ustanovení uvedeného protokolu.

               (4)

               Cieľom reformy Paktu stability a rastu z roku 2005 bolo posilniť jeho účinnosť a hospodárske základy, ako aj zabezpečiť udržateľnosť verejných financií z dlhodobého hľadiska. Malo sa ňou zaistiť, aby sa vo všetkých krokoch v rámci postupu pri nadmernom deficite v plnej miere zohľadňovala najmä hospodárska a rozpočtová situácia. V tomto zmysle Pakt stability a rastu vytvára rámec na podporu vládnych politík zameraných na rýchle obnovenie zdravej rozpočtovej pozície so zreteľom na hospodársku situáciu.

               (5)

               V článku 104 ods. 5 Zmluvy o založení Európskeho spoločenstva, ktorý sa stal článkom 126 ods. 5 Zmluvy o fungovaní Európskej únie sa od Komisie vyžadovalo, aby predložila Rade stanovisko, ak sa Komisia domnievala, že v členskom štáte existoval alebo mohol vzniknúť nadmerný deficit. Komisia s prihliadnutím na svoju správu podľa článku 104 ods. 3 Zmluvy o založení Európskeho spoločenstva, ktorý sa stal článkom 126 ods. 3 Zmluvy o fungovaní Európskej únie, a so zreteľom na stanovisko Hospodárskeho a finančného výboru v súlade s článkom 104 ods. 4 Zmluvy o založení Európskeho spoločenstva, ktorý sa stal článkom 126 ods. 4 Zmluvy o fungovaní Európskej únie, dospela k záveru, že v Holandsku existoval nadmerný deficit. Komisia preto 11. novembra 2009 predložila Rade takéto stanovisko týkajúce sa Holandska (3).

               (6)

               V článku 126 ods. 6 Zmluvy o fungovaní Európskej únie sa ustanovuje, že Rada by mala zvážiť všetky pripomienky, ktoré si príslušný členský štát želá vyjadriť predtým, ako Rada po celkovom posúdení rozhodne o tom, či existuje nadmerný deficit. V prípade Holandska toto celkové posúdenie viedlo k záverom ustanoveným v tomto rozhodnutí.

               (7)

               Podľa údajov, ktoré oznámili holandské orgány v októbri 2009, sa plánuje, že deficit verejných financií v Holandsku dosiahne 4,8 % HDP v roku 2009, takže bude nad úrovňou referenčnej hodnoty 3 % HDP a nebude sa k nej približovať. Plánované prekročenie referenčnej hodnoty sa môže považovať za výnimočné v zmysle zmluvy a Paktu stability a rastu. Deficit vyplynul hlavne z prudkého hospodárskeho poklesu v zmysle zmluvy a Paktu stability a rastu. Podľa predpovede útvarov Komisie z jesene 2009 sa očakáva, že HDP v roku 2009 klesne o 4,5 % a v roku 2010 vzrastie len o 0,25 %. Navyše, takisto na základe predpovede útvarov Komisie z jesene 2009, plánované prekročenie referenčnej hodnoty sa nemôže považovať za dočasné, pretože sa očakáva, že za obvyklého predpokladu nezmenenej politiky sa deficit verejných financií zvýši zo 4,7 % HDP v roku 2009 na 6,1 % HDP v roku 2010, pričom až potom mierne klesne na úroveň 5,6 % HDP v roku 2011. Kritérium pre deficit podľa ustanovení zmluvy preto nie je splnené.

               (8)

               Podľa údajov, ktoré oznámili holandské orgány v októbri 2009, je hrubý dlh verejných financií pod referenčnou hodnotou 60 % HDP – v roku 2009 na úrovni 59,7 % (4) HDP. Podľa predpovede útvarov Komisie z jesene 2009 sa očakáva, že hrubý dlh verejných financií dosiahne v roku 2009 úroveň 59,8 % HDP, v roku 2010 narastie približne na 66 % HDP a v roku 2011 na 70 % HDP, čím prekročí referenčnú hodnotu 60 % HDP stanovenú v zmluve. Tento nárast vyplýva hlavne z výrazného očakávaného zhoršovania primárneho salda.

               (9)

               Podľa článku 2 ods. 4 nariadenia (ES) č. 1467/97 môžu byť v krokoch vedúcich k rozhodnutiu Rady o existencii nadmerného deficitu podľa článku 126 ods. 6 Zmluvy o fungovaní Európskej únie zohľadnené relevantné faktory len vtedy, ak je v plnom rozsahu splnená dvojitá podmienka, že deficit zostane na úrovni blízko referenčnej hodnoty a že jeho prekročenie nad referenčnú hodnotu je dočasné. V prípade Holandska táto dvojitá podmienka nie je splnená. Preto sa v jednotlivých krokoch vedúcich k tomuto rozhodnutiu relevantné faktory nezohľadňujú,

         PRIJALA TOTO ROZHODNUTIE:
   Článok 1
   Z celkového posúdenia vyplýva, že v Holandsku existuje nadmerný deficit.
   Článok 2
   Toto rozhodnutie je určené Holandskému kráľovstvu.

      V Bruseli 19. januára 2010

            Za Radu

            predsedníčka

         E. SALGADO

      (1)  Ú. v. ES L 209, 2.8.1997, s. 6.

      (2)  Ú. v. EÚ L 145, 10.6.2009, s. 1.

      (3)  Všetky dokumenty týkajúce sa postupu pri nadmernom deficite v prípade Holandska sa nachádzajú na tejto internetovej stránke: http://ec.europa.eu/economy_finance/netstartsearch/pdfsearch/pdf.cfm?mode = _m2

      (4)  V tomto údaji nie je zahrnutý nástroj vlády na podporu nelikvidných aktív pre spoločnosť ING, ktorého výška predstavuje približne 3,5 % HDP (21 miliárd EUR).